**Dôvodová správa**

1. ***Všeobecná časť***

Poslanci za stranu Kotlebovci – Ľudová strana Naše Slovensko Marian Kotleba, Andrej Medvecký, Rastislav Schlosár, Stanislav Mizík a Peter Krupa predkladajú do Národnej rady Slovenskej republiky návrh zákona, ktorým sa mení a dopĺňa zákon
č. 570/2005 Z. z. o brannej povinnosti.

Cieľom uvedenej novely zákona je zrušenie zániku brannej povinnosti v prípade zmeny pohlavia. Zákon o brannej povinnosti v súčasnosti obsahuje možnosť zániku brannej povinnosti v prípade zmeny pohlavia z mužského na ženské.

Keďže u brancov je dôležitá najmä fyzická zdatnosť a psychický vyrovnaný stav, nejaká administratívna záležitosť zmeny pohlavia nielenže nemôže byť dôvodom na zánik brannej povinnosti, ale navyše sa môže táto časť zákona aj zneužívať na vyhýbanie sa tejto povinnosti. Aj vojna na Ukrajine ukázala, že zmenu pohlavia chceli využiť viacerí občania na to, aby sa vyhli brannej povinnosti. Aj toto je ďalší z dôvodov, prečo je potrebné §7 odsek 13 úplne zo zákona vypustiť.

Nemennosť fyzickej zdatnosti jedincov, ktorý si zmenili pohlavie na ženské, môžeme odsledovať aj pri športovcoch, ktorí síce nedokážu byť úspešný v kategórií mužských športov, ale ako sa ukázalo dokážu podať lepší výkon ako mnoho žien a neprávom tak víťaziť v rôznych športových súťažiach. Aj toto je dôkazom toho, že administratívna zmena pohlavia nemení nič na skutočnosti, že chlap stále ostáva chlapom zo všetkými predispozíciami a výhodami, ktoré mu boli ako mužskému pohlaviu dané. Pokiaľ teda nejde skutočne o psychickú poruchu, čo zákon o brannej povinnosti už rieši v prípade ťažkého zdravotného postihnutia, samotná zmena pohlavia nemôže byť dôvodom na zánik brannej povinnosti.

1. ***Osobitná časť***

**Čl. I**

K bodu 1

§ 7 odsek (13) sa zo zákona č. 570/2005 Z. z. o brannej povinnosti úplne vypúšťa.

**Čl. II**

Zákon nadobudne účinnosť 15 dni po zverejnení v zbierke zákonov.